Document ID: 31988R1102

ΚΑΝΟΝΙΣΜΟΣ ( ΕΟΚ ) αριθ . 1102/88 ΤΟΥ ΣΥΜΒΟΥΛΙΟΥ της 25ης Απριλίου 1988 για την τροποποίηση του κανονισμού ( ΕΟΚ ) αριθ . 2194/85 για τη θέσπιση γενικών κανόνων που αφορούν ειδικά μέτρα για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1101/88^(2 ), και ιδίως το άρθρο 3α παράγραφος 5,
την πρόταση της Επιτροπής^(3 ),
Εκτιμώντας :
ότι είναι σκόπιμο να επανεξετασθεί ο συντελεστής που προβλέπεται στο άρθρο 3α παράγραφος 3 του κανονισμού ( ΕΟΚ ) αριθ . 1491/85 για να καθοριστεί η μείωση του ποσού της ενίσχυσης για τους σπόρους σόγιας, η οποία προκύπτει από την εφαρμογή του καθεστώτος της μέγιστης εγγυημένης ποσότητας ότι οι κανόνες για τον καθορισμό του συντελεστή αυτού αναφέρονται στον κανονισμό ( ΕΟΚ ) αριθ . 2194/85^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2809/87^(5 ) ότι, σε ορισμένες περιπτώσεις, το ποσό της ενίσχυσης μπορεί να καθοριστεί μόνο σε προσωρινή βάση ότι, για να καταβληθεί η ενίσχυση, είναι απαραίτητο να αντικατασταθούν τα προσωρινά αυτά ποσά από οριστικά ποσά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 2194/85 τροποποιείται ως εξής :
1 . Το άρθρο 1α αντικαθίσταται από το ακόλουθο κείμενο :
"ιΑρθρο 1α Ο συντελεστής που προβλέπεται στο άρθρο 3α παράγραφος 3 του κανονισμού ( ΕΟΚ ) αριθ . 1491/85 ισούται :
- για την περίοδο εμπορίας 1988/89, με 0,45 %,
- για τις επόμενες περιόδους εμπορίας, με 0,50 %,
για κάθε τμήμα της παραγωγής 1 % της μέγιστης εγγυημένης ποσότητας το οποίο, πέραν της ποσότητας αυτής, φθάνει η εκτιμωμένη παραγωγή ." 2 . Στο άρθρο 3α, το πρώτο εδάφιο αντικαθίσταται από το ακόλουθο κείμενο :
"Η ενίσχυση καταβάλλεται στον πρώτο αγοραστή όταν το ποσό της είναι οριστικό και μετά από εξακρίβωση ότι οι σπόροι σόγιας :
α ) στην περίπτωση που ο πρώτος αγοραστής είναι ο μεταποιητής, έχουν μεταποιηθεί στην Κοινότητα για την παραγωγή λαδιού ή για άλλες χρήσεις που αφορούν τη διατροφή του ανθρώπου ή των ζώων, ή β ) στην περίπτωση που ο πρώτος αγοραστής δεν είναι ο μεταποιητής, έχουν πωληθεί ή παραδοθεί σε μεταποιητή μέσα στην Κοινότητα για την παραγωγή λαδιού ή για άλλες χρήσεις που αφορούν τη διατροφή του ανθρώπου ή των ζώων ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Σεπτεμβρίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 25 Απριλίου 1988 .

Labels: 7
17
19